钦定古今图书集成/明伦汇编/官常典/第735卷 > 厉子温
## 钦定古今图书集成/明伦汇编/官常典/第735卷 > 厉子温

按《丽水县志》：子温以明经擢南京监察御史，纠劾不
避权要。洪武癸丑，命覆踏湖州水荒以实复命。上曰：
“‘先悉曰无，尔独曰有，莫不知所以者乎’？对曰：‘天知、地
知，臣知，君独不知’。”上忿其言过直，斩之。令检子温行
箧，止陈米三升，出《京省荒诗》二律。监刑官复述其临
刑诗一首，上痛惜如失，卒查灾荒，果如其言。因御书
于午门曰：“豪杰御史厉子温，以励天下为人臣者。”